பிரியா பாபு

பிரியா பாபு () என்பவர் தமிழ்நாட்டைச் சேர்ந்த மாற்றுப்பாலினச் செயல்பாட்டாளர், எழுத்தாளர், ஆவணப்பட இயக்குநர், பேச்சாளராவார். திருநங்கையருக்கான திருநங்கையர் ஆவண மையத்தை மதுரையில் 2016 இல் தொடங்கி, நடத்திவருகிறார். மாற்றுப் பாலினத்தவர்களின் படைப்புகள் வெளியிட டிரான்ஸ் பதிப்பகத்தையும் இசைப் பாடல்கள் போன்றவற்றை வெளியிடும் டிரான்ஸ்மீடியா எனும் யூடியூப் அலைவரிசையையும் நிர்வகித்து வருகிறார்.

இளமைக்காலம்
திருச்சியில் பிறந்த இவர் 1990 களில் மும்பைக்கு சென்றார். பாலின அடையாளத்துடன் பல்வேறு சமூகச் சிக்கலை அங்கே எதிர்கொண்டார். சு. சமுத்திரம் எழுதிய வாடாமல்லி நூலைப் படித்தபிறகு புதிய உத்வேகம் பெற்று, தொடர்ந்து வாசிக்கவும் எழுதவும் தொடங்கினார். 2001 ஆம் ஆண்டு தமிழக திரும்பி வந்து திருநங்கைகளின் நலனுக்காக செயல்படத்தொடங்கினார். தமிழ்நாடு முற்போக்கு எழுத்தாளர் கலைஞர்கள் சங்கத்தின் சார்பாக கலை இலக்கிய இரவுகளில் நாடகங்களை அரங்கேற்றினார்.

இயக்கியவை
 தமிழகத்தில் திருநங்கையர் வழக்காறுகள் - ஆவணப்படம்
 வானம் தாண்டி (2017)- இசைத் தொகுப்பு
 அரிகண்டி (2021) -குறும்படம்

நூல்கள்
+ எழுதிய நூல்கள் ஆண்டு  தலைப்பு  குறிப்பு 2007  அரவாணிகள் சமூக வரைவியல்   2008 மூன்றாம் பாலின் முகம்(புதினம்)  கோவை நிர்மலா கலைக் கல்லூரி, மதுரை மீனாட்சி கல்லூரிகளில் பாடத்திட்டமாக உள்ளது. 2014  வெற்றிப்படிக்கட்டுகள்   2021  இடையினம்  

விருதுகள்
 2012 பாரதிதாசன் பல்கலைக்கழக பெரியார் உயராய்வு மையத்தின் பெரியார் விருது
 2014 திராவிடர் கழகத்தின் பெரியார் விருது
 2018 அவள் விகடனின் செயல்புயல் விருது.
 மேலும் சிறந்த சமூகச் சேவர்கள், சிறந்த மாற்றுப்பாலினச் செயல்பாட்டாளர் விருதுகளையும் பெற்றுள்ளார்.

மேற்கோள்கள்

பகுப்பு:தமிழ் ந.ந.ஈ.தி எழுத்தாளர்கள்